# Wish You Were Here

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

Wish You Were Here
אלבום מאת פינק פלויד
יצא לאור | 15 בספטמבר 1975
הוקלט | ינואר - יולי, 1975
ז'אנר(ים) | רוק מתקדם
אורך | 44:26
חברת תקליטים | Columbia Records
מפיק(ים) | פינק פלויד
כרונולוגיית פינק פלויד
A Nice Pair ‏(1973‏) | Wish You Were Here ‏(1975‏) | Animals ‏(1977‏)
האלבום ב-allmusic
[{{{amg2}}} האלבום ב-allmusic]
האלבום ב-Mooma

Wish You Were Here (הלוואי והיית כאן) הוא אלבום של להקת הרוק המתקדם פינק פלויד, שיצא ב־15 בספטמבר, 1975.

האלבום כולו הוא כמעין מחווה לסיד בארט, אשר התערערות בריאותו הנפשית הביאה לסילוקו מהלהקה בסוף שנות ה־60, דבר זה הופך את האלבום ליותר מלנכולי מאשר מרבית האלבומים הקודמים של הלהקה, אם כי אפשר לזהות גם נקודות של אופטימיות ושמחה במהלך האלבום. שיר הנושא של האלבום נקרא Wish You Were Here. היצירה הארוכה "Shine on You Crazy Diamond", שאורכה 26 דקות, חולקה לשתי רצועות (בתחילת ובסוף האלבום) ול־9 חלקים אמנותיים, ומדברת בעיקרה על הקינה לסיד בארט. סיד בארט עצמו אף הגיע לביקור בזק באולפני ההקלטות של אלבום זה והציע את עזרתו. הלהקה לא נענתה ובארט עזב.

אלבום זה סימל את תחילת סופה של הלהקה כיחידה מוצקה אחת. הדבר בא לידי ביטוי בכך שניק מייסון, מתופף הלהקה, נמחק מרשימת הקרדיטים לאלבום, לאחר שתרומתו לאלבום הייתה מזערית כיוון שהעדיף להתעסק בחייו האישיים באותה תקופה. כמו כן, גילמור סירב לשיר ביצירה "Have a Cigar" ולכן הובא (לראשונה בתולדות הלהקה) זמר בתשלום, רוי הארפר, שישיר.

למרות זאת, האלבום זכה להצלחה בבריטניה ונחשב לקלאסיקה בעיניי חובבי הרוק.

## [עריכה] רשימת רצועות

רצועה | קרדיט | שירה | זמן
--- | --- | --- | ---
Shine On You Crazy Diamond|Shine On You Crazy Diamond, Parts. 1-5 |

- גילמור
- ווטרס
- רייט

- ווטרס
- גילמור (רקע)
- רייט (רקע)

13:34
Welcome to the Machine |

- ווטרס

- גילמור

7:31
Have a Cigar |

- ווטרס

- רוי הארפר

5:08
Wish You Were Here |

- גילמור
- ווטרס

- גילמור
- ווטרס (רקע)

5:34
Shine On You Crazy Diamond|Shine On You Crazy Diamond, Parts. 6-9 |

- גילמור
- ווטרס
- רייט

- ווטרס
- גילמור (רקע)
- רייט (רקע)

12:31

## [עריכה] מבצעים

- רוג'ר ווטרס - בס, גיטרה, שירה
- דייוויד גילמור - גיטרה, שירה, סינתיזייר, בס
- ניק מייסון - תופים
- ריצ'רד רייט - קלידים, שירה

בנוסף:

- רוי הארפר - שירה ב־"Have a Cigar"
- ונטה פילד - זמרת ליווי
- דיק פרי - סקסופון
- קרלנה וויליאמס - זמרת ליווי

## [עריכה] Shine On You Crazy Diamond

היצירה המרכזית באלבום, נכתב על ידי רוג'ר ווטרס, דייוויד גילמור וריצ'רד רייט, מחולק לתשעה חלקים מוזיקליים. הוא בוצע לראשונה בסיבוב ההופעות של שנת 1974, והוקלט לקראת צאת האלבום בשנת 1975.

השיר הוא מעין שיר קינה וגעגועים לסיד בארט, סולנה הראשון של פינק פלויד, שעזב את הלהקה עקב התמכרות לסמים ובעיות נפשיות. ראשי התיבות של שם השיר יוצרות את שמו הפרטי של בארט באנגלית - Shine on You crazy Diamond.

השיר היה ארוך יותר מצד אחד של תקליט ויניל, ולכן הוא פוצל, והוא משמש כמעין "כריכה" לאלבום. השיר מחולק לשתי רצועות:

- חלק 1 - חלקים 1-5, 13 דקות ו-34 שניות, הרצועה הראשונה באלבום.
- חלק 2 - חלקים 6-9, 12 דקות ו-31 שניות, הרצועה החמישית והאחרונה באלבום.

### [עריכה] חלק 1

00:00-03:56
החלק הראשון של השיר כולל צלילי סינתיסייזר ומינימוג שמתחזקים בהדרגה וסולו גיטרה הרמוני עם אפקט דיסטורשן ברמה בינונית. לאחר 3 דקות נשמעים קולותיהם העמומים של כלבים. החלק הראשון נמשך כמעט ארבע דקות ומסתיים בעמעום צליל הקלידים. בנוסף, בחלק זה נעשה שימוש בתיפוף על כוסות יין מלאות במים בכמויות שונות.

### [עריכה] חלק 2

3:56-6:28
החלק השני נפתח במוטיב בן 4 צלילים החוזר על עצמו כמעט לאורך כל הקטע. קיים גם סולו נוסף של גילמור, וכן גם מתחיל המתופף, מייסון, את תפקידו. המוטיב הזה מכונה לעתים בשם "המוטיב של סיד"

### [עריכה] חלק 3

6:29-8:43
החלק מתחיל בסולו מינימוג של רייט. ישנו סולו גיטרה שלישי של גילמור, עם כמה צלילי בלוז.

### [עריכה] חלק 4

8:43-11:10
זהו החלק הווקלי (מילולי) בשיר, כאשר רוג'ר ווטרס מוביל את השירה, וגילמור, רייט וזמרות הליווי מלווים ברקע.

### [עריכה] חלק 5

11:11-13:14
2 גיטרות חוזרות על עצמן בקטע חוזר ("ריף"), במשך כדקה. סקסופון בריטון מלווה את הגיטרות. בסוף הקטע, הבריטון מתחלף לאלט, הגיטרות ממשיכות לנגן והמקצב מואץ. בסוף הקטע נשמעים צלילי מכונה המובילים את השיר לתוך השיר הבא - Welcome to the Machine.

### [עריכה] חלק 6

00:00-4:41 חלק זה מתחיל ברוח שורקת שממשיכה מהשיר הקודם. כשהרוח דועכת, מצטרף דייוויד גילמור בגיטרת באס. ווטרס מצטרף עם עוד ריפ בבאס, ואליו מצטרף גם ריק רייט, עם צלילי סטרינגס של סינתיסייזר ARP. אחרי מספר תיבות עם קטעי גיטרת-קצב, נשמעים תופים, ורייט מגיע עם סולו מינימוג. בערך שתי דקות אחרי תחילת השיר, מנגנים הקלידים והגיטרה יוניסון. אחריו מגיע סולו גיטרה עם הדגשים קטנים של המשך סולו המינימוג. במשך 3 דקות של סולו גיטרה, גילמור עולה לאט לאט באוקטבות, עד שמגיע לתו סי (B) שנמצא חצי טון אחד לפני הדו, שלוש אוקטבות מעל הדו האמצעי. אחריו ממשיך גילמור למנגינה המרכזית (כמו בחלק 4), שאחריו מגיע חלק 7.

### [עריכה] חלק 7

4:41-6:05 כולל את קטעי השירה, בדומה לחלק 4, רק בחצי האורך.

### [עריכה] חלק 8

6:05-9:05 אחרי שחלק 7 דועך, ווטרס מנגן בגיטרה חשמלית בעלת צליל גבוה מאוד, כאשר גילמור ממשיך בגשר הארפז' בין החלקים 7 ו-8. אחר כך מגיע קטע קצבי שבו בולט פסנתר רודס, ומתחלף בצלילי סינתיסייזר. אחרי שתי דקות בערך תו-יחיד של סינתיסייזר ממשיך ונכנס לחלק התשיעי והאחרון.

### [עריכה] חלק 9

9:05-12:31 חלק זה מתואר על ידי גילמור כ"מצעד לוויה של ארבע רבעים (4/4)... שבחים מוזיקליים לבארט". ברוב החלק מלווים תופים, עד שבדקה האחרונה הם מפסיקים, ורק קטעי סולו איטי של קלידים ממשיכים ודועכים לאט. בערך בדקה ה-12:07 ניתן לשמוע קטע קטן מתוך המלודיה של See Emily Play, אחד משיריו הידועים של סיד בארט עם פינק פלויד.

## [עריכה] סינגלים

- Have A Cigar / Welcome To Machine - שוחרר ב-15 בנובמבר, 1975.
- Wish You Were Here

## [עריכה] קישורים חיצוניים

- מילות השיר Wish You Were Here (השיר הרביעי ברשימה)
- אקרודים וטאבים לשיר Wish You Were Here
- [http://www.pinkfloyd-guitar.com/ אקרודים וטאבים לשיר Wish You

|  |  | פינק פלויד |  |  |
| דייוויד גילמור | רוג'ר ווטרס |  | ריצ'רד רייט | ניק מייסון |
The Piper at the Gates of Dawn | A Saucerful of Secrets | More | Ummagumma | Atom Heart Mother | Meddle | Obscured by Clouds | The Dark Side of the Moon | Wish You Were Here | Animals | The Wall | A Collection of Great Dance Songs | The Final Cut | Works | A Momentary Lapse of Reason | Delicate Sound of Thunder | Shine On | The Division Bell | Pulse | Zabriskie Point | The Wall Live | Echoes

ראו גם:
סיד בארט | אלן פרסונס
רוק מתקדם | רוק פסיכדלי

מקור: http://he.wikipedia.org../../../w/i/s/Wish_You_Were_Here_d844.html

קטגוריות: אלבומי 1975 | אלבומי פינק פלויד | אלבומי רוק מתקדם

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Česky
- Deutsch
- Español
- Suomi
- Français
- Magyar
- Íslenska
- Italiano
- 日本語
- Norsk (bokmål)
- Polski
- Português
- Русский
- Slovenčina
- Slovenščina
- Svenska